Нобэ
Нацизмэм ихьахэм я фэеплъым и дунейпсо махуэщ
Урысейм и Дзэ щIыхьым и махуэщ — Ленинград къалэр блокадэм кърагъэкIащ. Махуэ 900-кIэ нэмыцэ фашист зэрыпхъуакIуэхэм я къэухъуреихьыныгъэм ита къалэр 1944 гъэм советыдзэхэм хуит къащIыжащ.
1820 гъэм капитан Беллинсгаузен Фаддей зи унафэщI къэхутакIуэ гупым Антарктидэр къызэIуахащ. Махуэ 750-кIэ тенджызым тета кхъухьхэм материкыр ихъуреягъкIэ къызэпакIухьат, хытIыгу 28-рэ къызэIуахат, ауэ мылылъэ Антарктидэм я лъэ теувэфакъым.
1904 гъэм Урыс-Япон зауэм щIидзащ.
1924 гъэм Москва Лениным и Мавзолейр къыщызэIуахащ.
1941 гъэм «КъБР-м щIыхь зиIэ и дохутыр» цIэ лъапIэр ягъэуващ.
1945 гъэм советыдзэхэм хуит къащIыжащ нэмыцэхэм Польшэм щащIа Освенцим гъэрэщым исахэр.
1967 гъэм Хьэршыр дуней псом къэралу тетхэм зэрейм теухуа дэфтэрым Iэ традзащ.
1968 гъэм Налшык Къэрал музыкэ театр къыщызэIуахащ.
Австрием щыщ композитор, музыкант щэджащэ Моцарт Вольфганг къызэралъхурэ илъэс 260-рэ ирокъу.
Урыс тхакIуэ цIэрыIуэ Салтыков-Щедрин Михаил къызэралъхурэ илъэси 190-рэ ирокъу.
Инджылыз математик, тхакIуэ, и таурыхъхэмкIэ цIэрыIуэ хъуа Кэрролл Льюис къызэралъхурэ илъэси 184-рэ ирокъу.
Совет тхакIуэ, усакIуэ, зэдзэкIакIуэ, жылагъуэ лэжьакIуэ Эренбург Илья къызэралъхурэ илъэси 125-рэ ирокъу.
УсакIуэ, уэрэд дахэ куэдым я псалъэхэр зытха Казаковэ Риммэ къызэралъхурэ илъэс 84-рэ ирокъу.
Къэрал, жылагъуэ лэжьакIуэ, Социалист Лэжьыгъэм и ЛIыхъужь Хьэгъэжей Джонсон и ныбжьыр илъэс 76-рэ ирокъу.
Композитор, КъБР-м гъуазджэхэмкIэ щIыхь зиIэ и лэжьакIуэ Жырыкъ Заур и ныбжьыр илъэс 67-рэ ирокъу.
КъБР-м гъуазджэхэмкIэ щIыхь зиIэ и лэжьакIуэ Бэрэгъун Руслан и ныбжьыр илъэс 64-рэ ирокъу.
Норвегием щыщ биатлонист цIэрыIуэ, блэнейрэ олимп чемпион хъуа Бьерндален Уле Эйнар и ныбжьыр илъэс 42-рэ ирокъу.
Урысей теннисист, УФ-м спортымкIэ щIыхь зиIэ и мастер Сафин Марат и ныбжьыр илъэс 36-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. ЩIыIэр махуэм градуси 7 — 5, жэщым градуси 10 — 8 щыхъунущ.
